**Servitut om ledninger, brønde, regnvandsbassin og servicevej**

Undertegnede ejer, herefter benævnt ”Ejeren”, af ejendommen matr.nr. xx, Xxxxxx Xx, Xxxx, beliggende xxxx xx, xxxx xxxx, herefter benævnt ”Ejendommen”, erklærer herved på egne og fremtidige ejeres vegne, at der ved servitutstiftende pålæg på Ejendommen og eventuelle fremtidige parceller heraf, sikres sålydende bestemmelser:

1. De på Ejendommen anbragte ledninger og brønde samt regnvandsbasssin og servicevej, herefter benævnt ”Anlægget”, som vist på vedhæftede kortbilag, skal respekteres og henligge uforstyrret på Ejendommen.
2. Der gives Favrskov Spildevand A/S adgang til at foretage eftersyns-, reparations-, rensnings- og vedligeholdelsesarbejder i fornødent omfang samt udskiftning af Anlægget til ledninger med større dimension, herunder om fornødent opgravning mod behørig retablering. Bestemmelsen gælder også adgang til at vedligeholde regnvandsbassinets skråninger og servicevejen.

1. Der må til enhver tid tåles de ulemper, der kan være forbundet med de ovennævnte arbejder. Erstatning for eventuel herved forvoldt skade fastsættes, i mangel af mindelig overenskomst, af uvildige personer udmeldt af retten.
2. Inden for servitutarealet, der måler 2,0 meter fra ledningsmidte, som vist på vedhæftede kortbilag, er det ikke tilladt uden forud indhentet tilladelse fra Favrskov Spildevand A/S at bebygge, plante større træer og buske, terrænregulere eller iværksætte noget, der kan være til skade for Anlægget eller til hinder for dets rensning og vedligeholdelse.

Favrskov Spildevand A/S kan dispensere fra denne bestemmelse, og der kan sættes vilkår herfor.

1. Anlægget er ikke omfattet af gæsteprincippet, hvilket indebærer, at Ejeren kun kan kræve Anlægget omlagt eller andre foranstaltninger udført med Favrskov Spildevand A/S accept, der kan gives med vilkår om udpegning af ny egnet placering på Ejendommen. Alle omkostninger forbundet med en eventuel omlægning eller udførelse af andre foranstaltninger afholdes af Ejeren og er Favrskov Spildevand A/S uvedkommende.
2. Påtaleberettiget i henhold til nærværende servitut er Favrskov Spildevand A/S, CVR-nr. 32939376.
3. Servitutten er ikke omfattet af udstykningskravet jf. Bekendtgørelse om udstykningskravet nr. 773 § 4.
4. Favrskov Spildevand A/S kan uden samtykke fra Ejeren overdrage rettigheder og forpligtelser i henhold til nærværende servitut til tredjeperson og uden samtykke fra Ejeren lade tinglyse påtegning om skift af påtaleretten.
5. Nærværende servitut begæres tinglyst servitutstiftende på matr.nr. xx, Xxxxxx Xx, Xxxx. med oprykkende virkning.

Ejer af matr.nr. xx, Xxxxxx Xx, Xxxx

Den\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2023

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Xxxxxx Xxxxx

Favrskov Spildevand A/S

Den\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2023

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Xxxxxx Xxxxx